Diari Oficial de la Generalitat Valenciana


Sumari del DOGV 7625, del 29-09-2015 (2015/7914)

DECRET 163/2015, de 25 de setembre, del Consell, pel qual es crea l'Institut Interuniversitari d'Investigació de Reconeixement Molecular i Desenvolupament Tecnològic (IDM).
----------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7914


Data del document
:   25-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat de València
    * Universitat Politècnica de València
    * centre d'ensenyament

DECRET 163/2015, de 25 de setembre, del Consell, pel qual es crea l'Institut Interuniversitari d'Investigació de Reconeixement Molecular i Desenvolupament Tecnològic (IDM). [2015/7914]  
La Universitat Politècnica de València ha proposat al Consell la creació de l'Institut Interuniversitari d'Investigació de Reconeixement Molecular i Desenvolupament Tecnològic, entre la Universitat Politècnica de València i la Universitat de València, amb els acords previs dels consells de Govern de 25 d'abril de 2013 i de 3 de febrer de 2015, respectivament, i els informes favorables dels respectius consells socials de dates 14 de juliol de 2014 i 29 d'abril de 2015.  
La proposta de creació ha sigut objecte de l'informe favorable de l'Agència Valenciana d'Avaluació i Prospectiva.  
El Ple del Consell Valencià d'Universitats i de Formació Superior, el 8 de setembre de 2015, ha tingut coneixement de la sol·licitud de creació de l'esmentat institut, de conformitat amb el que disposa l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que estableixen l'article 12.4 de la mencionada Llei 4/2007, de 9 de febrer, de la Generalitat, de Coordinació del Sistema Universitari Valencià, i l'article 10 de la Llei Orgànica 6/2001, de 21 de desembre, d'Universitats, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 25 de setembre de 2015,  
  
DECRETE  
  
Article 1. Creació  
Es crea l'Institut Interuniversitari d'Investigació de Reconeixement Molecular i Desenvolupament Tecnològic (IDM), integrat per la Universitat Politècnica de València i la Universitat de València.  
  
Article 2. Normativa aplicable  
L'Institut Interuniversitari d'Investigació de Reconeixement Molecular i Desenvolupament Tecnològic es regirà per allò que estableixen la Llei Orgànica 6/2001, de 21 de desembre, d'Universitats; la Llei 4/2007, de 9 de febrer, de la Generalitat, de Coordinació del Sistema Universitari Valencià; per allò que disposen els estatuts de la Universitat Politècnica de València i de la Universitat de València, i pel seu reglament de règim intern.  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució d'aquest decret.  
  
Segona. Limitacions a la despesa  
L'aplicació i desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Politècnica de València i de la Universitat de València.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 25 de setembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ